Diari Oficial de la Generalitat Valenciana


Sumari del DOGV 4319, del 22-08-2002 (2002/8248)

ORDE de 17 de juny de 2002, de la Conselleria de Cultura i Educació, per la qual es disposa el funcionament de les Escoles d'Art i Superiors de Disseny.
--------------------------------------------------------------------------------------------------------------------------------------------------------

### Dades del document

Número de DOGV
:   4319

Data del DOGV
:   22-08-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/8248


Data del document
:   17-06-2002

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * Castelló de la Plana
    * Alacant
    * Orihuela
    * Alcoi
    * València
    * títol d'estudis
    * belles arts
    * educació artística
    * centre d'ensenyament
    * ensenyament públic

ORDE de 17 de juny de 2002, de la Conselleria de Cultura i Educació, per la qual es disposa el funcionament de les Escoles d'Art i Superiors de Disseny. [2002/8248]
  
El Decret 99/2002, de 4 de juny, del Govern Valencià, publicat en el Diari Oficial de la Generalitat Valenciana de 13 de juny, pel qual es creen les escoles d'Art i Superiors de Disseny d'Alcoi, Alacant, Castelló de la Plana, Orihuela i València, va autoritzar la Conselleria de Cultura i Educació per a dictar les disposicions necessàries per al seu compliment i desenrotllament.
  
És procedent ordenar l'inici de les activitats en els centres de nova creació, determinar les ensenyances que s'impartixen i adoptar les mesures necessàries perquè puguen desenrotllar la seua activitat acadèmica.
  
En ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
Les escoles d'Art i Superiors de Disseny d'Alcoi, codi 71893742, Alacant, codi 50765930, Castelló de la Plana, codi 64957187, Orihuela, codi 342202235, i València, codi 70587096, iniciaran les seues activitats d'acord amb el que s'establix a la disposicíó final segona del decret 99/2002, de 4 de juny, del Govern Valencià.
  
Segon
  
1. Els centres seguiran impartint les ensenyances que tenien implantades les Escoles d'Art transformades.
  
2. En compliment del que establix el Reial Decret 173/1998, de 16 de febrer (BOE de 17 de febrer), prosseguirà l'extinció de les ensenyances d'arts Aplicades i Oficis Artístics anteriors a la L.O 1/1990, d'Ordenació General de Sistema Educatiu.
  
Tercer
  
S'implanten en l'Escola d'Art i Superior de Disseny d'Alcoi les ensenyances superiors de Disseny, especialitat Disseny de Productes.
  
Quart
  
S'implanten en l'Escola d'Art i Superior de Disseny d'Alacant, les ensenyances superiors de Disseny, especialitat de Disseny Gràfic.
  
Quint
  
S'implanten en l'Escola d'Art i Superior de Disseny de Castelló de la Plana, les ensenyances superiors de Disseny, especialitat Disseny de Productes.
  
Sext
  
S'implanten en l'Escola d'Art i Superior de Disseny d'Orihuela, les ensenyances Superiors de Disseny, especialitat Disseny d'Interiors.
  
Sèptim
  
S'implanten en l'Escola Superior de Disseny de València, les ensenyances superiors de Disseny de les següents especialitats: Disseny Gràfic, Disseny d'Interiors, Disseny de Moda i Disseny de Productes.
  
Octau
  
La Direcció Territorial d'Educació competent nomenarà l'equip directiu del centre, de conformitat amb el que establix l'article 14,3 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Govern Valencià d'aplicació supletòria.
  
Nové
  
La Direcció General de Centres Docents determinarà i gestionarà els fons necessaris per a la posada en funcionament i manteniment dels centres. Així mateix, els dotarà amb l'equipament i material didàctic necessaris. A estos efectes, la direcció territorial competent efectuarà l'oportuna i raonada proposta.
  
Desé
  
De conformitat amb el que establix l'article 3. 4. del Reglament Orgànic i Funcional dels Instituts d'Educació Secundària aprovat pel Decret 234/1997, de 2 de setembre, del Govern Valencià, aplicable supletòriament, la denominació assignada als centres en el decret 99/2002, figurarà en lloc visible de l'immoble, en la llengua pròpia del municipi en què es troba ubicat, i s'utilitzarà en els cartells, els sobres, en la correspondència tant interna com externa, d'acord amb la vigent normativa d'identitat corporativa.
  
DISPOSICIÓ ADDICIONAL
  
El que establix esta disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
S'autoritza als distints òrgans directius d'esta Conselleria perquè, en l'àmbit de les seues respectives competències, adopten les mesures necessàries per a l'aplicació i el desenrotllament del que disposa esta orde.
  
Segona
  
Esta orde entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'inici del curs escolar 2001/02.
  
València, 17 de juny de 2002
  
El conseller de Cultura i Educació, P.S.R. (Art. 4.1 Decret 111/2000,
  
DOGV núm. 3798, de 21 juliol) La subsecretària
  
Carmen Nácher Pérez